Diari Oficial de la Generalitat Valenciana


Sumari del DOGV 2670, del 18-01-1996 (1996/837289)

RESOLUCIÓ de 14 de novembre de 1995, del secretari general de la Conselleria de Cultura, Educació i Ciència, per la qual s'acorda inscriure en el Registre de Fundacions de la Comunitat Valenciana a la Fundació T-18 Valacastell.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2670

Data del DOGV
:   18-01-1996

Secció del DOGV
:   ALTRES DISPOSICIONS

Número del document
:   1996/837289


Data del document
:   14-11-1995

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 14 de novembre de 1995, del secretari general de la Conselleria de Cultura, Educació i Ciència, per la qual s'acorda inscriure en el Registre de Fundacions de la Comunitat Valenciana a la Fundació T-18 Valacastell  
Vist l'expedient iniciat a instància del Sr. José Luis Miralles i García, com a president del Patronat de la Fundació T-18 Valacastell, pel qual sol.licita la inscripció de la Fundació, d'acord amb els següents:  
Fets  
Primer  
L'1 de juny de 1995 compareixen la senyora Mercedes Bonilla Salvador i els senyors Rafael Bru García, Alfons Crespo i Lorente, Robert Fuster Capilla, José María García álvarez-Coque, Luis Gonzalo García Lara, José Mas Marí, José Luis Miralles i García, Casimir Nalda Ausina i Cristòfol Peris Ribera, i manifesten la seua voluntat de constituir en aquest acte la fundació denominada Fundació T-18 Valacastell, i s'atorga l'escriptura pública corresponent davant el notari de València Sr. Carlos Salto Dolla, amb el número 1.772 de protocol.  
Segon  
Segons l'article 3 dels estatuts, la Fundació tindrà els següents fins: La realització d'activitats culturals-científiques de cooperació per al desenvolupament de qualsevol classe que es considere, amb els objectius finals següents:  
1. Foment d'ús del valencià en la producció científico-tècnica i artística.  
2. Promoció de la cooperació internacional per al desenvolupament de comunitats amb baixos nivells de renda de països en via de desenvolupament, aprofitant, en la mesura possible, la transferència de tecnologia generada en les Universitats.  
Tercer  
El capital fundacional de la Fundació, segons consta en la disposició segona de la carta fundacional, està constituïda per tres milions cent quaranta-vuit mil cinc-centes quaranta PTA (3.148.540 ptes.) en la forma següent:  
A) D'una part, dos milions quatre-centes setanta-vuit mil quatre-centes vint-i-sis PTA (2.478.426 ptes.), és aportat pels socis, en efectiu metàl.lic de la manera següent:  
- Sra. Mercedes Bonilla Salvador, aporta tres-centes mil PTA (300.000 ptes.).  
- Sr. Rafael Bru García, aporta cent cinquanta mil PTA (150.000 ptes.).  
- Sr. Alfons Crespo Lorente, aporta cent cinquanta mil PTA (150.000 ptes.).  
- Sr. Robert Fuster Capilla, aporta cent cinquanta mil PTA (150.000 ptes.).  
- Sr. José María álvarez Coque, aporta cent cinquanta mil PTA (150.000 ptes.).  
- Sr. Luis Gonzalo García Lara, aporta dues-centes mil PTA (200.000 ptes.).  
- Sr. José Más Marí, aporta cent cinquanta mil PTA (150.000 ptes.).  
- Sr. José Luis Miralles García, aporta nou-centes vint-i-vuit mil quatre-centes vint-i-sis PTA (928.426 ptes.).  
- Sr. Casimir Nalda Ausina, aporta cent cinquanta mil PTA (150.000 ptes.).  
- Sr. Cristòfol Peris Ribera, aporta cent cinquanta mil PTA (150.000 ptes.).  
B) A més de les aportacions indicades, la fundació que es constitueix té un fons procedent d'algunes donacions efectuades a favor seu per diverse s persones, que puja a la quantitat de sis-centes setanta mil catorze PTA (670.014 ptes.).  
Tot això acreditat mitjançant un certificat de la sucursal de Bancaixa de la Universitat Politècnica de València.  
Quart  
De conformitat amb la disposició quarta de l'acta fundacional i d'acord amb els articles 7, 8, 9, 10 i 11 dels estatuts fundacionals, es fixa en un mínim de cinc i un màxim de quaranta el nombre de membres del Patronat, i són nomenats patrons els següents senyors compareixents, les circumstàncies personals dels quals consten en l'escriptura fundacional:  
- Sra. Mercedes Bonilla Salvador.  
- Rafael Bru García.  
- Alfons Crespo Lorente.  
- Robert Fuster Capilla.  
- José María García 'lvarez Coque.  
- Luis Gonzalo García Lara.  
- José Más Marí.  
- José Luis Miralles García.  
- Casimir Nalda Ausina.  
- Cristòfol Peris Ribera.  
Tots els designats accepten el caràcter de membres del Patronat i el càrrec a exercir, i manifesten no incórrer en cap incompatibilitat per a exercir-lo.  
Així mateix i d'acord amb l'article 11 del text estatutari, el Patronat elegirà president, vicepresident i secretari. En aquest sentit i en virtut de la disposició tercera de l'acta fundacional, es constitueix el primer patronat d'acord amb la composició següent:  
President: Sr. José Luis Miralles García.  
Vicepresident primer: Sr. José María García álvarez Coque.   
Vicepresident segon: Sr. Alfons Crespo Lorente.  
Secretari tresorer: Sr. José Más Marí.  
Si el nombre de membres del Patronat fóra inferior a quaranta i igual o superior a cinc, serà potestatiu del Patronat designar com a membres altres persones, físiques o jurídiques, sense que el nombre total de membres del Patronat supere el de quaranta expressat més amunt.  
Els membres nats del Patronat exerciran el càrrec de membres del Patronat indefinidament.  
Els membres del Patronat que ho siguen en virtut de designació exerciran per un termini de tres anys, sense perjudici de poder ser reelegits indefinidament.  
Sense perjudici d'això i amb independència del que estableixen els paràgrafs anteriors, el cessament dels membres del Patronat es produirà en els casos previstos en l'article 16 de la Llei 30/1994, de 24 de novembre.  
Els membres del Patronat no seran retribuïts per l'exercici de les seues funciones i seran càrrecs de naturalesa essencialment gratuïta. Això no obstant, tindran dret al reintegrament de les despeses de desplaçament i allotjament que es puguen originar com a conseqüència de l'assistència a la reunió corresponent, d'acord amb l'article 9 dels estatuts.  
Cinqué  
La resta de l'articulat s'entén de conformitat amb la normativa vigent, llevat de les causes d'extinció que seran les que expressa la Llei 30/94, de Fundacions. Quant a l'apartat c) de l'article 27, s'entendrà subsumit en l'apartat b) del mateix article.   
Fonaments jurídics  
Primer  
La Constitució recull en el títol I, capítol II, secció II, article 34, el dret de fundació per a fins d'interés general.  
Segon  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels creadors, tenen afectat el patrimoni de manera duradora a la realització de fins d'interés general.  
Tercer  
La carta fundacional i els estatuts que conté l'escriptura pública d'1 de juny de 1995, núm. 1.772 de protocol, compleixen els requisits bàsics dels articles 8 i 9 de la Llei 30/94, de 24 de novembre, i les prescripcions de la resta de l'articulat, llevat del cas d'extinció de la fundació, que es regirà pel que estableix l'article 29 de l'esmentada llei. Per tot això, la Fundació T-18 Valacastell de València pot ser reconeguda com a fundació, tenint en compte l'objecte que persegueix segons l'article 3 dels estatuts.  
Quart  
L'expedient ha sigut tramitat a través de la Secció de Fundacions de la Conselleria de Cultura, Educació i Ciència, que és la competent per a resoldre'l en virtut de les atribucions que té conferides pel Decret 261/95, de 29 d'agost, del Govern Valencià (DOGV número 2575, de 30 d'agost de 1995), d'acord amb la disposició transitòria quarta del Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana (DOGV número 2.501, de 5 maig de 1995).  
Vistos la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, i les restants disposicions d'aplicació general i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura (DOGV número 2101, de 13 de setembre de 1993), resolc:  
Primer. Inscriure com a fundació la denominada Fundació T-18 Valacastell, amb domicili a Almàssera, c/ Salvador Giner, 36.  
Segon. Aprovar els estatuts per què s'ha de regir, elevats a escriptura pública davant el notari de València Sr. Carlos Salto Dolla l'1 de juny de 1995 amb el núm. 1.772 de protocol. Amb les excepcions fetes en aquesta resolución en relació amb l'extinció de la fundació.  
Tercer. Considerar que la Fundació T-18 Valacastell és de naturalesa mixta cultural i assistencial, a la vista de l'objecte i finalitat d'aquesta, d'acord amb l'informe emés per la Conselleria de Treball i Afers Socials; si bé, com que és cultural el fi preeminent, dependrà del Registre d'aquesta Conselleria de conformitat amb el Decret 60/95 esmentat.  
Contra la present resolució, que posa fin a la via administrativa, es podrà interposar un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació.  
Per a la interposició del recurs, caldrà que amb caràcter previ el recurrent ho comunique a aquest òrgan.  
Tot això de conformitat amb els articles 48, 109.c i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f i 58 de la Llei de la Jurisdicció Contenciosa Administrativa (modificats per les disposicions addicionals deu i onze de la Llei 30/1992), sense perjudici que puga exercitar qualsevol altre recurs que estime oportú.  
València, 14 de novembre de 1995.- El secretari general de la Conselleria de Cultura, Educació i Ciència: Carlos Alcalde Agesta.